als_Latn dik_Latn sag_Latn
Një vëzhgim në urën e Lezhës
I nderuari Kryeredaktor! Kushdo që ka rastin të shkojë në Lezhë këto kohë, i bie në sy puna gjigande që po bëhet. Kështu edhe me rikonstruksionin e urës së qytetit. Megjithëse punimet vazhdojnë nuk pushon lëvizja e njerëzve dhe mua më ra rasti me disa shokë të kaloj. Aty diskutuam për një veprim që nuk na pëlqeu: Sa të futesh në urë, në anën veriore të saj rreth dhjetë metra distancë, të bie në sy një ngushtim i trotuarit të urës që stonon në këtë vepër madhore. Për këtë mangësi i pyeta shokët a keni bërë ndonjë vërejtje qoftë edhe shoqërore. Ndërkohë, njeri nga ne vuri re shefin e urbanistikës së bashkisë dhe iu drejtua: Pse nuk është larguar edhe kjo ndërtesë nga distanca me urën si është bërë me dy banesat e tjera në mënyrë që të mos ngushtohej trotuari i urës duke i prishur dhe imazhin e projektuesit. Ai u përgjigj se edhe kjo banesë do të hiqet dhe u largua. Diçka nuk shkonte. E po në qoftë se do të hiqet, pse atëherë po vazhdon punimi me vendosjen e hekurave, armaturës dhe e betonit duke u bërë fakt i kryer? Nuk e lamë me kaq, por edhe zyrtari që merrej me prishjen e banesave të jashtëligjshme, të njëjtën përgjigje na dha! Nuk e dimë se ç’emër t’i vendosim këtij veprimi. Dikush na tha se pronari i asaj banese të pahequr ishte një mjek dhe shumë i kamur. Ky selektim na duket se nuk i përket shoqërisë demokratike. Del se shtëpitë u janë hequr atyre pa mbështetje. E po që këtu del qartë diferencimi.
Letër e nënshkruar,
Pjetër Bubaj
Ende pa komente
Je i mirëpritur. Bëhu i pari që komenton këtë artikull. Kujdes etikën.Komento
als_Latn als_Latn als_Latn als_Latn als_Latn als_Latn